गलाघात , डिसेम्बर 24 : भारत हादोरनि गोलावसिन रेल खाम रोड बगिबिल दालांनि मुंखौ लानानै जेंना जाबाय थानायखौ नोजोर होनानै दुलाराय सुटीया फरायसा आफादनि दाबि बादियै " बिरंगाना सटी साधानि सेटु " दोननांगौ होन्ना दाबि खालामनायखौ मोन 17 गुबुन गुबुन आफादफोरा हेफाजाब होदों । खोरां मोन्नाय बादिब्ला बिथांमोनहा हादोरनि गाहाय मनट्री नारेन्ड्र मोडी बिथांनो सनिबारखालि लाइजामनि गेजेरजों गोदान दिल्लीआव फोरमायहरदों । दुलाराय सुटीया फरायसा आफादनि गाहाय नेहाथारि महर बरा बिथांआ लिरबिदांनि गेजेरजों फोरमायहरोदि , मोन 17 गुबुन गुबुन आफादफोरा गावसोरनि गोसोबादि गोदान दिल्लीआव लोगो हमो आरो बगिबिल दालांनि मुंखौ सटी साधानी सेटु दोन्नांगौ होन्नाय दाबि खालामनायखौ बिथांमोनहा हेफाजाब होयो , होन्ना बिथांआ बुङो । हेफाजाब होनाय गुबुन गुबुन आफादफोरा जाबाय फारियै - दुलाराय आसाम ट्रायबेल संग , दुलाराय आसाम मरान फरायसा आफाद , मटक फरायसा आफाद , बर' फरायसा आफाद , राभा फरायसा आफाद , कार्बि फरायसा आफाद , दिमासा फरायसा आफाद , टीवा फरायसा आफाद , एएटीटीएसए , असम हाजं फरायसा आफाद , गरिया मरिया देसी जातिय' फरिसद , सरनिया खछारि फरायसा आफाद , मेस कछारि फरायसा आफाद , एएएसए , आरो एजेवआइपि आफादफोरा बिरंगाना सटी साघानीनि मुंखौ नोजोर होनानै दालांनि मुंखौ दोन्नांगौ होन्ना गोसोखां बिलाइ एबा मिम'रेन्डामाव सहि होदों । 
दुलाराय आसाम सुटीया फरायसा आफादनि दाबिखौ मोन 17 आफादफोरा हेफाजाब होदों